
R  A  P  O  R  T    

asupra propunerii legislative pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome – „Administraţia Patrimoniului Protocolului de Stat”, Camera Deputaţilor fiind Cameră decizională (PLx 496/2007)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu propunerea legislativă pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome – „Administraţia Patrimoniului Protocolului de Stat”, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 1) avizul negativ nr. 496/27.06.2007 al Comisiei juridice, de disciplină şi imunităţi; 2) avizul negativ nr. 26/1772/25.09.2007 al Comisiei pentru administraţie publică, amenajarea teritoriului şi echilibru ecologic;  3) avizul  negativ  nr. 279/01.03.2007 al Consiliului Legislativ precum şi punctul de vedere negativ al Guvernului, nr. 543/02.03.2007.

            Propunerea legislativă are ca obiect de reglementare modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome –„Administraţia Patrimoniului Protocolului de Stat”, aprobată cu modificări prin Legea nr. 640/2002, cu modificările ulterioare.

             La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat,  reprezentanţii : Ministerului Economiei şi Finanţelor: doamna Valeria Nistor – director general, doamna Anca Bătrănu – director general adjunct şi domnul Dorin Mântescu – director.    

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat această iniţiativă în şedinţa din data 4 octombrie 2007.
       În raport de obiectul şi conţinutul său, proiectul de lege face parte din categoria legilor ordinare.
           La lucrările comisiei au fost prezenţi 22 deputaţi, din totalul de 22 membri ai comisiei
 

Raportul comisiei, de respingere a propunerii legislative, a fost adoptat cu  unanimitate  de voturi.


Senatul, în calitate de primă Cameră sesizată, a respins propunerea legislativă, în şedinţa din 18 iunie 2007.   

În urma dezbaterii, Comisia pentru politică economică, reformă şi privatizare a hotărât să propună plenului Camerei Deputaţilor respingerea propunerii legislative pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome – „Administraţia Patrimoniului Protocolului de Stat”, deoarece modificările propuse în iniţiativa legislativă se regăsesc în textul Ordonanţei Guvernului nr. 28/2007 pentru modificarea Ordonanţei Guvernului nr. 19/2002.

 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra propunerii legislative pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome – „Administraţia Patrimoniului Protocolului de Stat”, Camera Deputaţilor fiind Cameră decizională.
In raport de obiectul şi conţinutul său, propunerea legislativă face parte din categoria legilor ordinare.

